രാജീവൻ കാഞ്ഞങ്ങാട്

നോവലിസ്റ്റും കഥാകൃത്തും ഗാനരചയിതാവുമായിരുന്നു  രാജീവൻ കാഞ്ഞങ്ങാട്. അധ്യാപകപ്രസ്ഥാനത്തിന്റെ ആദ്യകാലനേതാവ് വി.ചിണ്ടൻ മാസ്റ്ററുടെയും സി.മാധവി ടീച്ചറുടെയും മകൻ.കാസർകോട് ജില്ലയിലെ കാഞ്ഞങ്ങാട് 1966  ൽ ജനനം.
thumb

വിദ്യാഭ്യാസം
നെഹ്രു ആർട്സ് ആന്റ് സയൻസ് കോളേജ്, കാഞ്ഞങ്ങാട്,തലശ്ശേരി ബ്രണ്ണൻ കോളേജ് എന്നീ കലാലയങ്ങളിൽ ഉന്നതവിദ്യാഭ്യാസം.

രചനകൾ
ആദ്യകഥാസമാഹാരം അസ്ഥികൂടവും പച്ചിലകളും 2005ൽ പ്രസിദ്ധികരിച്ചു. നോവൽ നാവികൻ 2006ൽ പ്രസിദ്ധീകരിച്ചുhttp://www.mathrubhumi.com/online/malayalam/news/story/3680623/2015-07-01/kerala. രണ്ടാമത്തെ കഥാസമാഹാരം മൂന്നു വ്യത്യസ്ത കംപാർട്ടുമെന്റുകൾ 2010 ൽ പ്രസിദ്ധീകരിച്ചു. ഗാനരചയിതാവാണ്. യുവകലാസാഹിതി നവോത്ഥാനസംഗമത്തിനു വേണ്ടി തയ്യാറാക്കിയ  നവോത്ഥാനഗീതത്തിന്റെ രചന നിർവ്വഹിച്ചു. 2015 ജൂണിൽ യുവകലാസാഹിതി നിർമ്മിച്ച 'ഗാനമയൂഖം'  എന്ന ലളിതഗാനശേഖരം ഓഡിയോ സി.ഡിക്കു വേണ്ടി മൂന്നു ഗാനങ്ങൾക്ക് രചന നിർവ്വഹിച്ചു. രണ്ടു തിരക്കഥകൾ രചിച്ചിട്ടുണ്ട്. ഉരുകിയൊലിക്കുന്ന വണ്ടി എന്ന റേഡിയോനാടകത്തിന്റെ രചന ഇദ്ദേഹത്തിന്റേതാണ്.
thumb

മറ്റ് പ്രവർത്തനങ്ങൾ
യുവകലാസാഹിതി കാസർകോട് ജില്ലാ വൈസ് പ്രസിഡന്റായിരുന്നു.കാഞ്ഞങ്ങാട് എം.എൻ.സ്മാരക ഗ്രന്ഥശാലാ വൈസ് പ്രസിഡന്റ്, പി.സ്മാരകസമിതി അംഗം, കാഞ്ഞങ്ങാട് ആർട്ട് ഫോറം മെമ്പർ എന്നീ നിലകളിൽ പ്രവർത്തിച്ചിട്ടുണ്ട്.

കുടുബം
അമ്മ:സി.മാധവി ടീച്ചർ  ഭാര്യ: കെ.കെ.സലീല. ഏകമകൾ: സ്‌നേഹ. സഹോദരങ്ങൾ: രാജേന്ദ്രൻ, രാജേഷ്, രാജേശ്വരി.

പുരസ്‌ക്കാരങ്ങൾ
1984 ലെ ബ്രണ്ണൻ കോളേജിലെ സാഹിത്യ വേദി ഒരുക്കിയ യുവസാഹിത്യകാരന് നൽകുന്ന പുരസ്‌ക്കാരമാണ് രാജീവൻ കാഞ്ഞങ്ങാടിന് ലഭിക്കുന്ന ആദ്യ പുരസ്‌ക്കാരം. ഇല്ല;റിസ്വാനെ മറന്നിട്ടില്ല എന്ന ചെറുകഥക്ക് ഗ്രീൻ ബുക്സ് അവാർഡ് നേടി. ബ്രണ്ണൻ സാഹിത്യ പുരസ്‌കാരം, ലിപി പുരസ്‌കാരം എന്നിവ ലഭിച്ചിട്ടുണ്ട്.

വിയോഗം
തൃശൂരിൽ ഒരു സാഹിത്യക്യാമ്പിനുള്ള യാത്രയ്ക്കിടെ മസ്തിഷ്കാഘാതത്തെത്തുടർന്ന് 2015 ജൂൺ 30 ന് അന്തരിച്ചുhttp://deshabhimani.com/news-kerala-kasargod-latest_news-479356.html.

രാജീവൻ കാഞ്ഞങ്ങാടിന്റെ സ്മരണ നിലനിർത്തുന്നതിനായി യുവകലാസാഹിതി കാസർഗോഡ് ജില്ലാ കമ്മിറ്റി 2020 മുതൽ രാജീവൻ കാഞ്ഞങ്ങാട് സ്മാരക കലാലയ ചെറുകഥാ പുരസ്കാരം നൽകി വരുന്നു.

അവലമ്പം

വർഗ്ഗം:മലയാള എഴുത്തുകാർ - അപൂർണ്ണലേഖനങ്ങൾ
വർഗ്ഗം:1966-ൽ ജനിച്ചവർ
വർഗ്ഗം:ജൂൺ 30-ന് മരിച്ചവർ
വർഗ്ഗം:2015-ൽ മരിച്ചവർ
വർഗ്ഗം:കാസർഗോഡ് ജില്ലയിൽ ജനിച്ചവർ